ચીન પોતાની લાંબા ગાળાની રણનીતિ મુજબ પાકિસ્તાનના ગ્વાદર બંદરને વિકસાવી રહ્યું છે. આ જ રણનીતિ મુજબ ચીન કારગરથી માંડી ગ્વાદર સુધી ૩૦૦૦ કિલોમીટર લાંબો આર્થિક રૂટ બનાવવામાં લાગ્યું છે. આના માટે ચીને પાકિસ્તાનમાં ૪૬ લાખ અરબ ડૉલરનું રોકાણ કર્યું છે. પરિણામે ચીન આ બંદરગાહનો ઉપયોગ ભારત સામે રણનૈતિક નજર રાખવા કરી શકે છે, ત્યારે ચાબહાર રૂપે ભારતને ચીનની આ ચાલબાજીનો જવાબ આપવાનું એક હથિયાર મળી ગયું છે.